HAI 15 ANOS
Haller!
- Ola, amor. - Que fas aquí?
Que sorpresa.
Hoxe entro máis tarde.
Quería verte en acción, pero cheguei tarde.
- Que tal a terapia de mañá? - Xenial.
Máis barata que o ioga.
Mentres non acabes no hospital...
Maggie, iso non vai pasar.
Iso espero, non son boa enfermeira.
- Ti? - Si.
Non.
- Ai, non! - Que?
Esperanza non pode ir hoxe, ten gripe.
Recolles a Hayley na gardería?
- Hoxe? - Si.
- É a audiencia preliminar. - De quen?
De Barnett Woodsen? Déixao, di que é culpable.
Ah, xa che gustaría.
Podo collela, debería acabar a tempo.
Pero invítasme a algo se o absolven.
Acepto a aposta, Haller.
Eddie pode coidar da nena o venres. Podemos saír.
Que boa nova.
Hai que probar restaurantes.
Pero Eddie é un cativo. Hayley podería con el, non cres?
Voume preparar. Grazas por recollela.
De nada.
- Quérote. - E eu.
- Adeus! - Ata logo!
Estivo nas probas de balística, inspector.
Pode resumir os resultados?
Claro.
As estrías das probas balísticas coincidían
coas balas das vítimas,
o que confirma que a arma do maleteiro do Sr. Woodsen
é a arma usada no asasinato.
Grazas, inspector.
Señor Haller?
Si, señoría.
Bo día, inspector Bishop.
Chámome Michael Haller e son o avogado defensor.
Sei quen é.
Tamén saberá que o meu cliente enfróntase a unha pena de morte
e quero asegurarme de que se fai todo ben.
- Abofé. - A ver se o entendín ben.
Recibiu un sopro sobre o Sr. Woodsen dunha testemuña descoñecida?
Exacto.
E obtivo unha orde para rexistrar a casa do Sr. Woodsen
baseándose nesa fonte anónima?
Chámase "informante confidencial".
É o procedemento habitual.
Xa, claro. E no transcurso dese rexistro
descubriron a arma no coche do señor Woodsen?
Correcto.
Recórdenos, inspector, onde estaba aparcado o coche?
No garaxe do señor Woodsen.
Non na entrada?
Non había entrada.
- O garaxe dá á rúa. - Entendo.
E como o coche estaba no garaxe e non na rúa,
incluíase na orde de rexistro.
A orde era para a vivenda e locais do Sr. Woodsen, non?
Correcto.
Pode dicirnos que tempo ía esa noite?
- O tempo? - Si, o tempo.
Había nubes? Chovía?
Estaba nubrado. E si, nalgún momento empezou a chover.
De feito, segundo o servizo de meteoroloxía,
comezou a chover sobre as 23:00.
Segundo o seu informe,
presentaron a orde na súa casa ás 22:30, é correcto?
Se aí o di, si.
Non chovía cando chegaron?
Non, non chovía.
Perdoen. Señoría, ten algún sentido?
Ten, si.
Inspector, é esta a arma que atoparon no coche do meu cliente?
É, si.
E, segundo di, o seu coche estaba no garaxe?
Señoría, solicito un breve receso.
Non creo que lle axude, Sr. Vincent.
Xurou que non choveu
cando chegaron á casa do meu cliente
e que o coche estaba aparcado no garaxe.
Díganos, inspector,
se o coche estaba no garaxe antes de chover,
por que hai choiva no parachoques?
A non ser que o coche non estivese no garaxe
e estivese aparcado na rúa,
e coa súa orde non puidesen rexistralo.
Algo que dicir, inspector?
Manteño o meu testemuño.
Señoría, solicito a desestimación.
O caso da fiscalía baséase en probas
procedentes dun rexistro ilegal e, polo tanto, inadmisible.
Señoría, solicito responder a finais da semana.
Ten ata o final do día, Sr. Vincent, aínda que tanto ten.
A próxima vez preste atención a todos os detalles.
Está orgulloso, letrado?
Alégrome de saír a tempo para recoller a nena. Desculpe.
O seu cliente é un asasino, e sábeo.
Debeu pensalo antes de saltar as normas.
É cousa súa, inspector.
E segue as normas?
Os avogados transgredídelas para conseguir o que queredes.
Ben, pois xa somos dous.
Agora saia do puto medio.
Con estes trucos, Haller,
alguén vai acabar morto por culpa túa.
Deberías pensalo.
Por que non dixeches que era Glory Days?
- Quen? - O asasinato do que te acusan.
Giselle Dallinger. Coñecíaa como Glory Days.
Nunca antes oíra ese nome.
Díxome que se chamaba Giselle.
E cando foi iso?
Hai un ano.
Presentounos outra clienta miña, Stacy.
A que te refires con "clienta"?
Son coma o xerente de xente que traballa coma Giselle.
Es un proxeneta?
Non, para nada.
Son un moderador, dedícome a programar.
Teño unha web moi segura cun cifrado de extremo a extremo.
As miñas clientas captan clientes, eu verifícoos antes da cita.
Reduce o perigo.
Ai, si?
Non é a forma máis respectable de ganar a vida,
pero nunca obriguei a ninguén.
Só traballo con xente que xa está metida.
Axúdolles a que sexa máis seguro.
Ou iso pensaba.
E que parte levas por este servizo?
O 20 %.
Máis que un proxeneta, supoño.
Necesito falar coa Stacy que che presentou a Glory Days.
O meu compañeiro, David, pódeche dar a información.
Compañeiro?
De vida, non de negocios.
Non, David non quería saber nada diso.
Pediume que o deixase.
Ía ser o último ano
e xa tería abondo para deixalo e...
Cóntame que pasou a noite que morreu Glory Days.
Vale, mira...
Estiven na súa casa.
Creo que non me viron, pero estiven.
Por que?
Debíame cartos.
Non é o que cres. Parezo un home que malla mulleres?
As aparencias enganan.
Eu non fun, vale? Eu non fago esas cousas.
Discutistes?
Si. A ver, Giselle estaba drogada, un problema bastante habitual.
Parecía unha tola. Botouse ela a min, non ao revés.
Eu só a apartei.
Ese día ía ter dúas citas,
pero non tiña os cartos porque o segundo non apareceu.
Crícheslle?
A verdade, non, pero non podía facer nada e marchei.
Serían sobre as 23:00, e cando marchei estaba ben, xúroo.
Caíame moi ben Giselle. Cando estaba limpa, claro.
Por iso te chamei, mandoume ela.
Dixo que eras o mellor.
Non sei, Julian, isto é moi complicado.
Ela importábame.
En serio, non fun eu.
E oínte.
Normalmente non importaría, pero esta vez si.
Encárgome da lectura de cargos.
Logo necesito tempo para pensalo, vale?
Tamén teño uns honorarios.
Non hai problema. Terás os cartos pola mañá.
Pero eu...
Non podo quedar no cárcere.
Entendes? Non podo. Aquí non podo sobrevivir.
Non podo facer nada, só o que lles digo aos meus clientes.
Mantén os ollos abertos e a boca pechada. Xa te chamarei.
ALOHA DESDE HAWAI
Miña nai vive en Hawai.
Irei pasar un tempo alí, talvez unha longa tempada.
Si?
Si, son Mickey Haller.
Espera, está ben?
Legal, estás ben?
Non tiñas que vir, home.
Claro que si, que pasou?
Non lles gustaron os resultados dunhas probas.
Unha cardiopatía leve.
Legal, non hai cardiopatías leves.
Coa miña idade, se non te mata, é leve.
Non quedes aí.
Dáme algo en que pensar para distraerme.
Tes abondo co teu como para oír os meus problemas.
Que máis vou facer? Comer xelatina? Ver a televisión?
Se tes algo, sóltao.
Es incrible.
Moi ben.
Lémbraste de Glory Days?
A prostituta que testificou para ti.
Si, pois...
dixérame que marchaba a Hawai.
Deixaba ese mundo. Ata me mandou isto.
E?
Mira o cuño.
Non se enviou desde Hawai, senón desde Van Nuys.
Mentiume, nunca marchou dos Ánxeles.
Cambiou de nome e seguiu coa prostitución.
Rapaz, non podes salvar a todo o mundo.
Si, xa, pero...
Legal, morreu.
Matárona
e o tipo que detiveron chamoume porque lle mandou ela.
Eu pensei que xa o vira todo co teu pai.
E quen é o tipo ese?
Un tipo de xerente, aínda que non parece do tipo.
Do tipo que mata?
Faime caso, é quen menos o penses.
Glory defendeuse de Russell Lawson dúas veces.
A este podía comelo con patacas.
E que hai de Russell Lawson?
Está encerrado,
pero non llo mandaría facer a outro?
Non, non creo. Russell é un lobo solitario.
Gústalle matar a el, non que o fagan por el.
E hai alguén máis?
Seguro que coñeceu moitos tipos raros.
Se cadra un en especial.
Para coller a Russell, Glory fixo de cebo.
Lémbrome ben. Foi idea miña.
Ela estaba encerrada.
Por cocaína, e conseguiuna do xefe dun cártel, Hector Moya.
Ofrecinlle un trato.
Delatouno e eu saqueina.
Esa parte non ma contaches.
Supoñía que era unha fonte anónima.
Si, pero e se o descubriu?
O do cártel é un tipo que ha querer axustar contas.
Fixeches o que faría calquera avogado bo:
sacar a túa clienta.
Non foi culpa túa.
E por que sinto que si?
Non sei que facer. Acepto o caso ou non?
Só ti podes responder.
Pero aínda así, ten coidado.
Os cárteis fan de todo.
Se foi por quen o delatou,
quen che di que non vai ir polo seu avogado?
Temía que dixeses iso.
Asustáchesme.
Bu.
HECTOR MOYA, HECTOR MORENO, ASASINATO E TRÁFICO DE DROGAS
ASASINATO, SUBSTANCIAS DE IMPORTACIÓN
COCAÍNA, FENTANILO
CÁRTEL DE TIJUANA ASASINATOS
Non o vou delatar, Mickey, xa o sabes.
Pode vir por min. Non é traficante?
Queres quedar presa?
A COBRA
Boas, Izzy, todo ben?
Eh, creo que si.
Veu un tal David
e dixo que viña pagar por Julian La Cosse.
Está todo?
A ver, dimo ti.
Que?
Pesa.
Téñenme pagado con xoias, pero con ouro? Que novidade.
Aceptaches un caso na miña lúa de mel?
Que facedes aquí? Non deberiades estar en Los Cabos?
Chovía.
Iremos un mes a Italia cando nos deas un mes libre,
que non será nunca.
- É de verdade? - Hai que mirar.
Marvin Beedleman saberá canto vale.
Antes chama á oficina, se cadra está durmindo a sesta.
- Que caso é? - O de Glory Days.
Que lle pasa?
Pois morreu.
Matárona.
- Que? - Si.
O tipo que detiveron chamoume.
Sinto o da lúa de mel, pero alégrome de vervos, vouvos necesitar.
Matárona?
Vivía en Hawai.
É unha longa historia.
Debe ser unha historia distinta á que contan os polis.
Lembrades a Hector Moya?
O do cártel. Cres que descubriu que ela o delatou?
Teño que considerar esa opción.
Maggie podería dicirche a onde o enviou o Estado?
Creo que o Estado non o enviou a ningures.
Onte investiguei un pouco.
Busquei o caso na base de datos do Estado.
Non había nada, penso que se meteron os federais.
Ou saíu porque delatou a alguén e fixo un trato.
Debo subir a cobertura do seguro.
Se me pasa algo,
quero que coiden de Winston.
Lorna, estarás ben.
Si, e ti que? Estás seguro?
Non o estou, pero debo asegurarme antes de coller o caso.
Valo aceptar?
Non sei, é persoal.
Porque iso sempre sae ben.
A ver, o importante.
Comproba a escena do crime.
Matárona no seu piso.
Non no de antes, tiña outra identidade.
Aí tes toda a información.
E necesito o informe da autopsia.
O forense dixo... Un momento.
Hayley?
Vale, espera. Que pasa?
Que detiveron a Eddie.
Que Eddie?
Eddie Rojas. Súa nai era a miña coidadora.
Eddie o cativo?
Seica roubou un coche en Beverly Hills.
Rula, Eddie Rojas é un neno, non lle chegaba aos pedais.
Súa nai chamou a miña, pero está en San Diego.
Tes que axudalo, a audiencia é hoxe.
O avogado díxolle que se declarase culpable.
Se o avogado llo dixo, será o mellor.
Non é un cliente culpable, é Eddie.
Non puido roubar un coche.
Non queres facer algo bo para variar?
Beverly Hills, non?
Eddie?
- Eddie Rojas. - Señor Haller, que fai aquí?
Vaia, Eddie, si que medraches.
Canseime de que se metesen comigo e fixen exercicio.
- Moi ben. - Vai coller o meu caso?
Non quería que miña nai o molestase...
Non é molestia. Traballaba co avogado de oficio.
E Hayley non me volverá falar se non o fago. Que pasou?
Mire, nunca roubei coches, non son así.
E como es?
Quedei cun amigo en Beverly Hills, traballa de camareiro.
Esperábao fóra e chegou un tipo nun Lambo cunha muller.
Vale, e?
Estaba alí ao meu
e o cabrón tírame as chaves, dez dólares e di: "Apárcao preto."
Pensou que aparcabas coches.
Si, non é a primeira vez que me pasa.
Que agarrado. Cun Lamborghini, dez pavos de propina?
Vale, céntrate. Que fixeches?
Vale.
Collín o coche.
Debinlle dicir que non aparcaba coches, pero non o roubei.
E non lle roubei o coche, aparqueino noutra rúa.
Só quería ensinarlle unha lección.
Daquela talvez che deu o coche cun falso pretexto?
Si, creou el o falso pretexto, non eu.
Se cadra podo argumentar que foi unha falcatruada.
Terás liberdade condicional. Con sorte, será só un ano.
Un ano con antecedentes?
A ver que podo facer. Antes vou comer.
Non almorcei. Queres algo?
Non, non como comida procesada, señor Haller.
Quere unha cenoria?
Non, grazas. Ti espera aquí, vale?
Reservamos a lúa de mel en Cabo para ir á praia,
non para facer crebacabezas no hotel.
Por certo, faltábanlle dúas pezas, e non eran esquinas.
Si, por iso ninguén contrata seguros de viaxe.
Se non cobre que chova na praia,
que cobre exactamente?
Acabas de dicir ébola?
Escoita, teño outra chamada, pero esta conversa non rematou.
Espera.
Izzy, estou discutindo cos do seguro.
Canto che deron polo ouro?
Pois 56 000. Xa os ingresei na conta.
Cincuenta e seis? Mi madriña!
Atende, Mickey está libre á tarde?
Está no xulgado. Por?
Vou comer cunha amiga.
Ofrecéronlle coreografar un programa, pero quere revisar o contrato.
Podo mirarllo eu.
- Non é molestia? - Non, así practico.
E non lle vou cobrar porque aínda non son avogada.
Ai, grazas, Lorna, déboche unha. Lévoo despois de xantar.
Sen problema. Ata logo.
Por onde iamos?
Dime que non me acabas de colgar.
- Ola, podo axudarte? - Iso espero.
Son David Lyons, trouxen o pago de Julian.
Si, o ouro.
Son a parella de Julian. Teño que falar con Mickey, está?
Mickey está no xulgado. Son Lorna Crane, traballo con Mickey. Podo axudarte?
Necesito que o saquedes do cárcere
porque el...
Queres sentar? Tráioche un té?
Ten que entender que Julian non é un criminal.
É máis ben... un informático. Non sobrevirá no cárcere.
Tes que estar preparado.
A Julian acúsano de asasinato.
Sexa quen sexa,
poñerán unha fianza alta, se lla poñen.
Non hai problema, podémola pagar. Temos máis ouro.
Teño que preguntalo: e todo ese ouro?
Unha longa historia.
Os ingresos de Julian non se levan moi ben con Facenda.
É máis seguro que telos no banco.
Tiñamos planeado marchar dos Ánxeles e vivir fóra do mapa.
Coma preparacionistas?
Julian prefire dicir "realistas".
Levamos...
Levamos oito anos xuntos.
E non é perfecto, pero quéroo.
E non matou a ninguén, non sería capaz.
Espero que isto non o mate.
E a que hora foi iso aproximadamente, axente?
Ás 22:30.
Houbo un aviso dun roubo dun coche.
Vin o acusado aparcar un coche en Crescent
que coincidía co que roubaran.
E que fixo?
Detiven o acusado.
Cando soubemos que collera o vehículo ilegalmente,
arresteino.
Grazas, axente Gibbons.
Todo seu, Sr. Haller.
Ben, axente Gibbons,
o lugar onde veu o señor Rojas aparcar o coche
está moi lonxe
de onde tivo lugar o suposto roubo?
A catro bloques.
Catro bloques.
Vaia, non é moi lonxe.
Na súa experiencia, é normal que alguén que roube un coche
o deixe a catro bloques?
Non, non o é.
- Pero iso non é todo. - Perdoe?
Na investigación
descubrimos imaxes de tráfico
nas que o acusado conduciu o coche durante máis tempo.
Imaxes de tráfico? Señoría, non mencionan imaxes...
Porque o axente Gibbons descubriunas onte.
Señoría, nin eu puiden revisalas.
É unha audiencia preliminar, señor Haller, non un xuízo.
Ten 15 minutos para revisalas.
- Grazas, señoría. - Moi ben.
Facemos un breve receso e logo retomámolo.
Non era que só aparcaras o coche?
Era un Lamborghini.
Primeiro deille unha volta. Ti non o farías?
Xa llelo dixen aos policías.
Xa, pero temos un cliente acusado de asasinato,
así que... nunca sabes que podería axudar.
É inocente? O voso cliente?
Ata que se demostre o contrario. Funciona así.
Queres un?
É Indica. Para relaxarte.
Non, grazas. Queda moito día por diante e teño que estar centrado.
Ben, podes empezar a falar.
Si.
Acababa de chegar de traballar
e oín a Giselle discutir con alguén.
Impórtache se...?
Non, claro.
Tes paredes finas?
Non.
- Podo? - Si.
Oes os veciños facer ruído adoito?
Normalmente non, pero esa vez fixeron moito ruído.
O tipo estaba anoxado. Non paraba de dicir: "Non me mintas, hostia."
E puideches velo?
Non, pero cando marchou
bateu tan forte a porta que tremeu a parede.
Despois cheirei o fume.
Fume?
Si, do incendio do lado.
Chamei os bombeiros,
pero cando chegaron os aspersores xa o apagaran.
Si, fixeron o edificio haberá un ano.
Normativas da cidade.
Xa.
Podo facerche outra pregunta máis?
Por casualidade tomaches aquela noite eses caramelos?
Non, que va, mentres traballo non.
E dixeches que traballas de repartidora. De comida a domicilio?
Non, non, de maría. Reparto maría.
Ás veces cogomelos, pero ese é un choio extra.
Xa.
Sr. Schwartz, estas son as imaxes que nos ensinou o axente Gibbons
da autovía 405.
Recoñece o vehículo?
Si, é o meu coche, identifícoo pola matrícula.
E recoñece o home que conduce o seu vehículo na foto?
É o tipo que mo roubou.
Está ese home na sala?
É el, está aí sentado.
Que conste que a testemuña identificou o acusado.
Señor Schwartz,
pode dicirnos que pasou aquela noite?
Foi todo moi rápido, pero inténtoo.
Parei nun semáforo mentres ía á casa.
Tiña a capota baixada e cando me dei conta
ese home estábame apuntando cunha pistola á cara.
Díxome que saíse do coche. Estaba morto de medo.
Meteuse dentro e marchou co coche.
E a que hora foi?
Sobre as 23:00.
E non o denunciou á policía ata unha hora despois.
Pode explicar por que?
Quedei pampo.
Vin a vida pasar diante de min.
Só podía pensar na miña preciosa esposa.
Quería volver xunta dela.
Pedín un coche. Cando cheguei á casa, chamei a policía.
Non é a muller que vin con el. Era loura e moito máis nova.
Grazas, Sr. Schwartz.
Señor Haller?
Necesito un momento para deliberar co meu cliente, señoría.
A chave que che deu o tipo estaba nun chaveiro ou era só a do coche?
Só a do coche. Por que?
- Gústache apostar? - Nada.
Pois estás apañado.
Boa tarde, señor Schwartz.
Declarou que foi á casa despois que lle roubasen o coche, non?
Si.
Era tarde. Estaba a súa muller esperta para abrirlle?
Non quixen espertala, así que non chamei.
E ten pechadura automática na porta?
Protesto, que relevancia ten?
Señoría, estou a tres preguntas de demostralo, se mo permite.
Tres, señor Haller, non máis. Responda, señor Schwartz.
Non, non teño pechadura automática.
E usa a chave da casa para abrila?
- Que hostia vou usar? - Sr. Schwartz.
Desculpe, señoría.
Si, usei a miña chave da casa.
Ben, ten a chave aí? Pode ensinala?
- Aí tes. Contento? - Vale...
Señoría, xa leva tres preguntas.
Agora vou ao caso.
Demostramos
que ten as chaves da casa e do coche no mesmo chaveiro, coma min.
Coma todo o mundo.
Xa, daquela seguro que entende a miña confusión.
Se tiña as chaves da casa no chaveiro
e o meu cliente lle levou as chaves no roubo,
como puido abrir a porta da casa?
A non ser que non llas roubara.
Deulle as de reposto cando foi ao restaurante...
Quero retractarme.
Non falaba das chaves da casa do chaveiro,
senón das que temos agochadas baixo unha pedra...
Mentireiro de merda!
Sra. Schwartz, orde!
Movín a chave o mes pasado!
Estabas con ela outra vez, non?
Inventaches a historia para ocultalo.
Sente e cale ou farei que a boten!
Non é o que pensas.
Pensaches que el era o aparcacoches?
Non es un fillo de puta, es un fillo de puta racista!
Alguacil, sáquea de aquí!
Letrados, receso de dez minutos. Resólvano antes de retomalo.
Deulle a chave do coche, deulle consentimento.
Para aparcalo, talvez, non para dar unha volta.
Falta leve. Un ano no cárcere e multa de 5000 dólares.
Estou sendo boa. Podería acusalo dun delito.
Pois acúsao.
Queres que un xurado oia que un marido infiel
foi racista co meu cliente
e o acusou dun crime que non cometeu para ocultalo?
Non cres que prexudicará o teu historial?
Sen multa, sen cárcere
e firmas os papeis para que non vaia ao cárcere.
E se queres acusar o Sr. Schwartz
por presentar unha denuncia falsa,
o meu cliente estará encantado de testificar.
Vale.
Non podo crer que atopases todas esas trampas no contrato.
Ía firmalo, pero unha voceciña detívome.
Faille sempre caso a esa voz,
menos se é para casar nas Vegas.
Voullo enviar coas correccións e logo mirámolo.
Moitas grazas de novo.
De nada. Boa sorte e moita merda.
Non, moita merda non.
- Déboche unha, grazas. - Tranquila.
Non te esquezas de min cando saias na tele.
Non, prométoo.
Eh, estás ben?
Son mala se estou celosa?
De Cat?
Empezamos á vez.
Vai saír na tele
e eu non podo nin arranxar o chan do estudio.
Ás veces creo que vou desencamiñada.
Hai distintos camiños.
Eu deixei a carreira e agora voume graduar.
Foi un desvío, coma o teu.
Si, tes razón, ás veces son un pouco catastrófica.
Lin que se te centras demasiado no futuro acabas tendo ansiedade.
Pero se quedas no pasado, podes deprimirte.
É mellor vivir o momento.
Iso é do budismo?
Ai, si?
- Son a próxima Dalai Lama? - Pode ser.
- Ola! - Anda!
- Hayley, que fas aquí? - Ola!
Fun apoiar a Eddie no xulgado.
Papá conseguiu que retirasen os cargos.
Colleu o outro tipo nunha mentira.
Teu pai é un mago.
Ou dáselle ben atopar tecnicismos.
É un traballo, sexa quen sexa o cliente.
- Grazas, Sr. Haller. - De nada.
Buscarei como pagarlle. Antes necesito atopar un traballo.
Non eras adestrador persoal?
Descubriron que me detiveran e despedíronme.
Que? Que mal.
Esquéceo, Eddie, es coma da familia. Invita a casa.
Non, saldo as miñas débedas, por moito que tarde.
Pode que haxa unha forma para que lle poidas pagar.
Tes carné de conducir?
Veña, Izzy.
Alguén ten que substituírme, e el pode protexerte.
Si, que boa idea!
Paréceme ben o de que teñas seguridade, sobre todo agora.
Tes formación en defensa persoal?
Son cinto negro en judo.
Perdoade, de que vai isto?
Eddie, queres ser o meu novo chofer?
En serio?
Se queres saldar a débeda, descóntoche algo do soldo.
Eu xa o fixen e a min foime ben.
Fala en serio?
Probemos antes.
E non conduzas o Lincoln coma o Lamborghini.
Conduzo con moito coidado. Nin unha rascadura lle fixen.
Nin pasei da velocidade máxima, e iso que conducía un Lamborghini.
Vale.
Grazas.
Non se arrepentirá, señor Haller.
Se me chamas así seguro que si.
É xusto o que necesito para facer unha lista de clientes.
Fareino pola miña conta.
Pode ser o meu primeiro cliente. Fai deporte?
De que rides? Xogo ao tenis e fago surf.
Vale, hai que empezar con adestramento con pesos e unha dieta.
- Vai saír de marabilla. - Será divertido.
A autopsia preliminar.
Gloria tiña roto o óso hioide por dous sitios,
polo que seguramente a causa da morte foi un estrangulamento.
O forense sitúa a hora da morte entre as 23:00 e as 3:00.
Julian estivo na súa casa sobre as 23:00.
Si, pero tamén houbo un incendio no seu piso esa noite.
Os bombeiros chegaron ás 23:43.
Que incendio?
O primeiro que pensaron foi que Glory quedou a durmir mentres fumaba,
pero o óso hioide roto descarta esa posibilidade.
ÁS 23:43, 43 minutos desde que Julian marchou ata que chegaron os bombeiros.
Tempo para que un dos homes de Moya
entrase e a matase.
Si, pero e o incendio que?
Non teño o informe policial,
pero o incendio debeu ser para encubrir o asasinato
e non sabían que o edificio tiña un novo sistema de aspersores.
Por que ía querer un tipo do cártel encubrilo?
Alardean de matar xente.
Os EUA non son coma México.
Non poden subornar todos os policías.
Bo traballo, seguide investigando.
Hai que atopar a conexión entre Glory Days e Hector Moya.
Bo día, señor Haller.
Bo día, Eddie.
Outro fermoso día nos Ánxeles.
Non tes que abrir a porta, grazas.
E isto?
Un estimulante matutino.
Col rizada, herba dos amores e estrugas, próbeo.
Está bo?
É coma beber un campo de herba fresca.
Sabe xusto a iso, si.
Pasa algo?
Seguridade, Sr. Haller.
Si, claro.
Necesito saber que pasou esa noite, Julian.
Xa cho contei todo.
Tiña o colo fracturado.
Estrangulárona.
Se non fuches ti, teño que contar a historia de quen foi.
Enténdelo?
Dixeches que tivera dúas citas, con quen?
Clientes novos.
Un deles foi Brad Nelson ou Nielsen, creo.
O outro foi Price, Daniel Price.
Reservaron pola web e ían pagar en efectivo, o normal.
Non queren deixar rastro e non acepto criptomoedas.
O primeiro tiña un cuarto no Peninsula e o segundo no Roosevelt.
E os números dos cuartos?
Están no servidor.
No souben dela durante horas e chameina.
Dixo que a primeira cita foi ben, pero que o segundo non apareceu.
Por que cres que mentía?
Xa mentira antes.
Chamei o hotel e falei co tipo e confirmoumo.
Así confirmo que a cita non é unha estafa.
- E daquela fúchela ver? - Si.
Quería cobrar antes de que o gastase en drogas.
Cando se botou a ti só a apartaches, non?
Non, a ver...
Si, se cadra agarreina para que parase, sabes?
Onde a agarraches?
Agarráchela polo pescozo?
- Agarráchela polo pescozo? - Si, pero só para defenderme.
- Mentíchesme. - Espera, non, por favor.
- Necesitas outro avogado. - Non.
Sei que ten mala pinta, pero non son un asasino.
Tes que crerme. Se non é por min, por Giselle.
Ou Glory, como se chamase. Por iso me mandou falar contigo.
A que te refires?
Dixo: "Se me pasa algo, dillo a Mickey, saberá que facer."
E de súpeto estaba morta e acúsanme a min.
Por iso te chamei.
Que é isto?
Unha renuncia ao conflito de intereses.
Glory era a miña clienta, tes que firmalo.
Vou coller o teu caso.
Vale.
Acabouse.
Vale.
Dixo iso? "Dillo a Mickey, saberá que facer."?
Polo visto si.
Ai, Mickey, parece que fala contigo desde a tumba.
Julian é inocente?
Non estou seguro.
Só vou conseguir respostas se o investigo.
Primeiro a lectura de cargos. Sabes quen é o fiscal?
Si, teño o seu nome por aquí.
É novo.
Trasladárono de Riverside aos Ánxeles.
Téñoo por aquí. Onde o puxen?
- Dáme un momento. - Vale.
- Haller. - Ola, inspector.
Xa non.
Retireime antes.
Iso oín.
Non tiña opción.
Tras a artimaña do caso Woodsen,
a miña carreira foi a pique.
Non pasa nada.
Xa me recuperei.
Agora son investigador da Fiscalía.
Estás no caso La Cosse?
Ímonos ver moi a miúdo.
Será divertido. Coma nos vellos tempos.
Que gana.
Quen é ese?
Un expoli que me odia.
Levan a conta?
Lorna!
David, vai todo ben?
Non, acaban de chamarme do cárcere.
Julian...
Julian está no hospital.
Do cárcere?
Esposaron a todos xuntos no bus, pero Julian é claustrofóbico.
Deulle un ataque de pánico.
Desmaiouse. Pensaron que era do corazón.
Mi ma.
Está en observación. Poden facer a lectura de cargos sen el?
Non, hai que aprazala.
Non podemos perder máis tempo, hai que sacalo xa.
Non pode aguantar máis!
David, síntoo moito.
Hayley xa está durmida.
Xa sei o libro de memoria.
Xa sei que pasou na audiencia de Woodsen.
Si, débesme unhas copas.
Non, falo de que humillaches a Bishop no estrado.
Non, foi el só. Deshonrou a súa placa.
Se cadra si, pero tes que ter coidado, Mickey.
A xente coma el ten moita memoria e a ti gústache forzas as cousas.
Non, Maggie. Gústame defender o meu cliente, pero tomo nota.
Grazas.
Por certo, a casa ten xornada de portas abertas,
a do xardín para Hayley.
- A que non podemos pagar? - Xa, é cara, pero...
esta xa é pequena, Haller.
Xa.
Podo arranxalo.
Si?
O caso de Woodsen.
Sabes que Jerry Vincent era o fiscal, non?
Ao acabar díxome que vai montar un bufete.
Víase vir ás leguas.
Estiven pensando que eu tamén podería.
Un avogado de oficio cobra unha miseria.
Gano experiencia e todo, pero...
A ver, que?
Queres ser coma teu pai?
Quero que poidamos comprar esa casa.
Non podes estar casada cun avogado defensor?
Cun de oficio xa abonda.
Se montas un bufete, acabarán comigo na oficina.
Será difícil,
pero funcionará.
Creo en nós.
Cres?
Creo.
Vale.
Prométeme algo.
O que sexa.
Ten coidado, Mickey.
En serio.
Prométoo.
Mañá podería vir antes.
Podo traer pesos e bandas e así fai exercicio.
Viralle ben para liberar estrés.
Outro día, Eddie. Véxote mañá, si?
Eddie!
Veña, ho!
BASEADO NAS NOVELAS DE MICHAEL CONNELLY
Subtítulos: María Suárez Seijas